Ndzawulo ya Mintirho ya Makhotso yi ta vona leswaku swigwevo swi tirheriwa hi ku landza nawu. Loko ku tshunziwa ka muhehliwa swi endliwa, Ndzawulo ya Timhaka ta Makhotso yi ta langutisa hi vukheta ku kamberiwa ka munhu la tshunxiweke nkarhi wa xigwevo wu nga si hela. Vandla leri ri fumaka sweswi i vandla ra switshembiso leswi swi nga hetisisiwiki," ku nyangatseka Jenerala Jakob Venter wa Vryheids Party. "Ndzi vula ndzi nga tipfinyingi loko ndzi ku loko switshembiso leswi endliweke a swi hetisisiwile, tiko leri a ri ta va ri ri tilo hi roxe. Hambiswiritano, na hina hi na ku tshemba ehenhla ka Mabasa. Hi n'wi tiva a ri wanuna loyi a yingiselaka, a ehleketaka, a endlaka leswi faneleke. Kumbe yena u ta kala a hi nyika xifundzha xa hina Vantlhohe hi ri hexe. Hi nge wisi loko hi nga se xi kuma. Hambi ku ri ku teka matlhari hi ya enyimpini hi tiyimiserile loko leswi swi hlwela. Loko ku ri ku tirhela tiko, hi ta yima na yena masiku hinkwawo."